Kledd i en gull- og leoparddrakt har den colombianske artisten inntatt Grand Hotel i Stockholm for å snakke om sitt siste album «She Wolf».
Tittelen sier like mye om sangeren som musikken.
- «She Wolf» er vår tids kvinne. Det er en «she wolf» i hver og en av oss. Det representerer kvinnen som tror på sine behov og går etter det hun tror på. Hun forsvarer sin frihet og har nådd en ny slags individualitet, sier Shakira til TT Spektra.
Artisten har fundert mye på dette.
- Men samfunnet kan innimellom undertrykke det. Undertrykkelse er samfunnets kreft og friheten er botemiddelet. Jo friere vi er, jo lykkeligere er vi. Vi bruker dessverre mye av tiden i vår korte tilværelse på å bygge bur som vi setter oss i. I stedet for å bryte ut av dem.